钦定古今图书集成/明伦汇编/人事典/第009卷 > 《尔雅》 > 《释诂》
## 钦定古今图书集成/明伦汇编/人事典/第009卷 > 《尔雅》 > 《释诂》

元、良，首也。

〈注〉《左传》曰：“狄人归先轸之元”良，未闻。〈疏〉谓头首也。注云：“《左传》曰‘狄人归先轸之元’”者，僖三十三年，狄伐晋，及箕，“八月戊子，晋侯败狄于箕，郤缺获白狄子先轸，曰：‘匹夫逞志于君而无讨，敢不自讨乎’？免胄入狄师，死焉。狄人归其元，面如生”是也。